Mária Terézia Habsbursko-lotrinská (1767)

Mária Terézia Jozefa Šarlota Johana Habsbursko-Lotrinská  () (* 14. január 1767, Florencia, Taliansko – † 7. november 1827, Lipsko, Nemecko) bola rodom rakúska arcivojvodkyňa a sobášom kráľovná saská.

 Životopis 
Bola najstarším potomkom toskánskeho veľkovojvodu, neskoršieho cisára Leopolda II. a Márie Ludoviky Španielskej. V roku 1787 sa stala druhou manželkou saského princa Antona Klementa (17551836). Mali spolu štyri deti, ktoré krátko po narodení zomreli.

Jej pričinením sa uskutočnil sobáš budúceho saského kráľa Fridricha Augusta II. s jej neterou Karolínou Ferdinandou, dcérou cisára Františka I.
Zomrela v roku 1827, krátko po zvolení jej manžela saským kráľom. Pochovaná bola v drážďanskom HofkircheRichard Reifenscheid: Die Habsburger in Lebensbildern: von Rudolf I. bis Karl I., Styria, 1982, S. 266.

 Deti 
 Mária Lujza (* 14. marec 1795 – † 25. apríl 1796)
 Fridrich August (*/† 5. apríl 1796)
 Mária Johana (* 5. apríl 1798 – † 30. október 1799)
 Mária Terézia (*/† 15. október 1799)

 Genealógia 
+ Tri generácie predkov Márie Terézie Mária Terézia Habsbursko-lotrinská Otec:Leopold II. Starý otec:František I. Lotrinský Prastarý otec:Leopold I. Lotrinský Prastará matka:Alžbeta Šarlota Orleánska Stará matka:Mária Terézia Prastarý otec:Karol VI. Habsburský Prastará matka:Alžbeta Kristína Brunšvicko-wolfenbüttelská Matka:Mária Ludovika Španielska Starý otec:Karol III. Prastarý otec:Filip V. Prastará matka:Alžbeta Farnese Stará matka:Mária Amália Saská Prastarý otec:August III. Prastará matka:Mária Jozefa Habsburská

 Referencie 

 Literatúra 
 HAMANNOVÁ, Brigitte. Habsburkové. Životopisná encyklopedie. Praha : BRÁNA, Knižní klub, 1996. 408 s. ISBN 80-85946-19-X. S. 310. 

 Externé odkazy 
 Stručný životopis na stránkách The Perrage

 Zdroj 

Kategória:Habsbursko-lotrinská dynastia
Kategória:Arcivojvodkyne
Kategória:Kráľovské manželky
Kategória:Osobnosti z Florencie
Kategória:Dámy Radu kráľovnej Márie Lujzy